Marforius (statua)

Marforius est sculptura marmorea cuiusdam dei fluviatilis. Quae statua saeculo primo facta est. Deus recubans barbatus in atrio Palatii Novi in monte Capitolino collocatur. Marforius attributa? non habet. Propter hoc olim pro Iove, Neptuno, aut Tiberino habitus est. Statua a duodecimo saeculo facta est spectaculum Romae. Poggius Bracciolinus eam vocavit reliquias antiquae aetatis. Anno 1527 humanista Andreas Fulvius statuam ut deum fluminis in rupe iacentem describit. Saeculo sexto decimo ineunte prope Arcum Septimii Severi stetit. Ibi Poggius et Fulvius statuam viderunt. Etiam Antonius Lafreri eam ibi examinavit et pinxit in suo Speculo Romanae Magnificentiae incidendam. Sixtus Papa V statuam anno 1588 ad Aream Sancti Marci movit. Anno 1594, eam ad Aream Capitolinam transtulit. Innocentius Papa X statuam anno 1644 ad aulam Palatii Novi portari iussit. Nexus externi Notae